חג'אזי הזדהתה כקומוניסטית ותמכה ב"מפלגת לחם וחופש" בזמן שחיה במצרים, והייתה מעורבת ברשת האביב הסוציאליסטי כשגרה בקנדה. בריאיון למגזין Spring סיפרה חג'אזי כי פוטרה מעבודתה בגין התנגדות למשטר סיסי במצרים. תשע שנים לאחר המהפכה המצרית ב-2011, כתבה חג'אזי כי "המשטר הישן ינסה כל דבר, אפילו להקריב אייקונים חשובים של משטרו, כדי להישאר בשלטון או לתפוס את השלטון מחדש", ותיארה את הנשיא עבד אל-פתאח א-סיסי כ"הדיקטטור המדכא והאלים ביותר בהיסטוריה המודרנית שלנו" וכתבה ש"מהפכנים מאמינים שהמאבק הוא מלחמת מעמדות". חג'אזי כתבה כי מפני שהמהפכה לא הושלמה "רובנו נמצאים כעת בקבר, בכלא או בגלות".